Այս հիմնական երեք գաղափարներու առանցքին հարկ է զետեղել ճշմարտութեան ըմբռնումը: Արդարեւ, ճշմարտութիւնը անձէ անձ, աշխարհագրական դիրքէ աշխարհագրական դիրք, մորթի գոյնէ մորթի գոյն, ընկերային դասակարգէ դասակարգ, ինչպէս նաեւ խորագրով ճշդուած գաղափարները արմատապէս կամ երանգներով կը փոխուին: Այսպէս, մէկ կողմէ քարոզուած է եղբայրութիւն, հաւասարութիւն, մարդկային իրաւունքներու յարգում, միւս կողմէ միլիոնաւոր մարդիկ զոհուած են: Պատերազմը բիրտ ձեւ է, զայն արդարացնողներ կան, ոչ միայն շահագործողները, այլ նաեւ գաղափարապաշտ մարդիկ այդ կ’ընեն յանուն գալիք պայծառ օրերու կամ սկզբունքներու: